Nafarroako Parlamentuko Mahaiak, 2017ko urriaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miren Aranoa Astigarraga andreak aurkeztutako gaurkotasun handiko galdera, sindikatuen gehiengoaren eskariari buruzkoa, zeinaren bidez zerrenda integratzaile bat eskatzen baita, irakasleak beren hizkuntza eskakizunaren arabera diskriminatuko eta bereiziko ez dituena.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2017ko urriaren 2an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Miren Aranoa Astigarraga andreak gaurkotasun handiko honako galdera hau aurkezten du Nafarroako Gobernuak urriaren 5eko Osoko Bilkuran ahoz erantzun dezan:

Sindikatuen gehiengoak eskatzen du zerrenda integratzaile bat, ez dituena irakasleak diskriminatuko eta bereiziko beren hizkuntza eskakizunaren arabera. Zein da Hezkuntza Departamentuaren jarrera horren aurrean?

Iruñean, 2017ko urriaren 2an

Foru parlamentaria: Miren Aranoa Astigarraga